Fagibinė

Fagibinė arba Figibinė () – ežeras Malyje, Tombuktu regione, vidinėje Nigerio deltoje, 80 km į vakarus nuo Timbuktu, 75 km į šiaurę nuo Nigerio vagos. Ežeras telkšo įduboje, esančioje Sacharos pietiniame pakraštyje. Jį pasiekia vandenys iš Nigerio upės, čia patenkantys potvynių metu protakų ir ežerų tinklu. Didžiausias Fagbinės plotas siekia 590 km², tačiau sausrų metu ežeras dažnai išdžiūsta visiškai. Piečiau Fagbinės telkšo dar keletas ežerų – Komangas, Telė, Horas, Fati, Takara ir kt.

Iki XX a. vid. ežeras potvynių metu neretai užsipildydavo visiškai, bet po 1970 m. prasidėjusios Sahelio sausros Fagbinė dažnai būna be vandens. Tą didžiąja dalimi nulėmė užtvankų statyba Nigerio baseine, ženkliai sumažinanti potvynio mastus. Buvo pradėti kanalo, jungiančio Nigerį ir ežerą gilinimo darbai, bet dėl ginkluotų konfliktų regione nutraukti. Ežerui pavojų kelia smėlio kopos, užpilančios kanalus.

Kategorija:Malio geografija
Kategorija:Afrikos ežerai